**เบคอนระเบิด** (อังกฤษ: Bacon Explosion) เป็นเมนูที่ทำจากเนื้อหมู ประกอบด้วยเบคอนห่อรอบ ๆ ไส้ที่ทำจากไส้กรอกที่มีรสชาติเผ็ดร้อนกับเบคอนสับละเอียดใส่จานขนาดลูกอเมริกันฟุตบอลแล้วรมควันหรืออบ เมนูนี้ถูกโพสต์ขึ้นในบล็อกบาร์บีคิวแอดดิคส์และหลังจากนั้นก็เป็นที่โด่งดังมากในโลกอินเทอร์เน็ต ตามมาด้วยการกระแสวิจารณ์ต่าง ๆ นานา ยิ่งทำให้เมนูนี้โด่งดังขึ้น กระแสนี้เกิดขึ้นทั้งในสหรัฐและสหราชอาณาจักร

เมนูเบคอนระเบิดมีส่วนผสมคือ เบคอน, ไส้กรอก, ซอสบาร์บีคิวและเครื่องปรุงรสบาร์บีคิวหรือผงบาร์บีคิว ตัวเบคอนจะนำมาสานเป็นแผ่นเพื่อห่อไส้กรอกที่คลุกรวมกับซอสและเบคอนสับละเอียดไว้ ม้วนให้เป็นโรล เมื่อสุกปรุงรสเรียบร้อย ราดน้ำซอสแล้วหั่นเสิร์ฟได้เลย ผู้คิดค้นเมนูเบคอน เอ๊กพลอชั่นนี้เขียนหนังสือตำราอาหารออกมา และในที่สุดก็ได้รับรางวัลตำราอาหารดีเด่นของโลกใน ค.ศ. 2010 ในสาขา "ตำราบาร์บีคิวที่ดีที่สุดในโลก" และเมนูนี้ยังได้รางวัลในงานเทศกาลบลูริบบ้อนเบคอนเมื่อ ค.ศ. 2013 ด้วย

ประวัติ
-------

เมื่อเดือนธันวาคม ค.ศ. 2008 เจสัน เดย์ และ แอรอน โครนิสเตอร์ ได้โพสต์เมนูนี้ในบล็อก "บาร์บีคิว แอดดิคส์" และต่อมาเมนูนี้ก็กลายเป็นกระแสในโลกอินเทอร์เน็ตอย่างรวดเร็ว มีการเข้าชมมากกว่า 500,000 ครั้งและมีการแชร์มากกว่า 16,000 ครั้ง ถึงขนาดที่มีการนำไปโพสต์ในบล็อกทางการเมืองเนื่องจาก "พรรครีพับลิกันชอบทานเนื้อ"  มีแฟนคลับติดตามและมีคลิปวีดีโอมากมายเกี่ยวกับวิธีการปรุงเมนูนี้ด้วย

ผู้คิดค้นเมนูนี้เคยเข้าร่วมการแข่งขันบาร์บีคิวในแคนซัส รัฐมิสซูรี เป็นหนึ่งในทีมเบิร์น ฟิงเกอร์ บาร์บีคิวเพื่อแข่งทำอาหารจานร้อน ตามข่าวรายงานว่า "หลังจากโดนท้าในทวิตเตอร์ให้ทำเมนูสุดยอดของเบคอน พวกเขาเข้าแข่งขันด้วยเมนูที่น่าสนใจมาก "พวกเขาตั้งชื่อเมนูว่า "เบคอนระเบิด:ที่สุดของบาร์บีคิวไส้กรอก" เมนูนี้คล้ายกับหลาย ๆ เมนูที่เคยมีคนทำมาแล้ว อนึ่ง เดย์และโครนิสเตอร์ไม่ได้อ้างว่า พวกเขาเป็นคนคิดค้นขึ้นมา แต่ถือสิทธิ์ใช้ชื่อ "เบคอนระเบิด"

การปรุง
-------

การเตรียมเพื่อปรุงเมนูนี้ใช้ทักษะในการทำอาหารแบบง่ายๆ รวมถึงใช้ส่วนผสมและเครื่องปรุงในการทำเมนูนี้น้อย โดยเริ่มจากการใช้เบคอนหั่นหนา 2 ปอนด์ (910 กรัม), ไส้กรอกอิตาเลียน 2 ปอนด์, ซอสบาร์บีคิว 1 ขวด, และเครื่องปรุงรสบาร์บีคิวหรือผงบาร์บีคิว 1 ขวด การทำเบคอนระเบิดจะต้องเอาเบคอนมาสานกันเป็นแผ่น ปรุงรส และราดไส้กรอกที่คลุกรวมกับเบคอนแล้วสับตาม ปรุงรสเพิ่มอีกครั้งด้วยซอสบาร์บีคิว หรือเครื่องปรุงอื่น ๆ เสร็จแล้วม้วนเป็นโรลเหมือนไส้กรอกขนาดยักษ์" เวลาในการทำให้สุกคือ หนึ่งชั่วโมงต่อความหนาหนึ่งนิ้ว หลังจากนั้นราดด้วยซอสบาร์บีคิวอีกครั้ง แล้วจึงหั่นตามขวางก่อนเสิร์ฟเมนูนี้ให้พลังงานอย่างน้อย 5,000 แคลอรี่และไขมัน 500 กรัม, ชิ้นเล็ก ๆ ขนาด 8 ออนซ์ให้พลังงาน 878 แคลอรี่และไขมัน 60 กรัม

* เบคอนมาสานกันเป็นแผ่นเบคอนมาสานกันเป็นแผ่น
* ปรุงรส และราดไส้กรอกที่คลุกรวมกับเบคอนสับตามปรุงรส และราดไส้กรอกที่คลุกรวมกับเบคอนสับตาม
* ม้วนเป็นโรลเหมือนไส้กรอกขนาดยักษ์"ม้วนเป็นโรลเหมือนไส้กรอกขนาดยักษ์"
* หั่นตามขวางแล้วเสิร์ฟหั่นตามขวางแล้วเสิร์ฟ

ความนิยม
--------

เมนูนี้เป็นที่นิยมไปทั่วทั้งในสหรัฐอเมริกาและสหราชอาณาจักร รวมถึงสื่อต่าง ๆ ในเยอรมนีและเนเธอร์แลนด์  *เดอะเดลีเทเลกราฟ*  พาดหัวว่า "เมนูที่ฮิตที่สุดในเว็บ" และ "เมนูบาร์บีคิว 5,000 แคลอรีที่ฮิตที่สุดในโลก" นักวิจารณ์เกี่ยวกับสุขภาพ/เบาหวานชาวอเมริกันออกมาวิจารณ์ว่า เมนูแบบนี้ทำให้ "คนอเมริกันเป็นโรคอ้วน" บ้างก็ว่า เมนูแบบนี้หมอต้องสั่งงดอย่างแน่นอน เมนูนี้ยังเป็นตัวอย่างของการใช้อินเทอร์เน็ตเว็บ 2.0 ให้เป็นประโยชน์ด้วย (โครนิสเตอร์เป็นนักการตลาดธุรกิจออนไลน์)

หนังสือ *บาร์บีคิวทำให้ทุกสิ่งดีขึ้น*  (*BBQ Makes Everything Better*) ทำให้เดย์และโครนิสเตอร์ได้รับ "ข้อตกลงเป็นตัวเลข 6 หลัก" หนังสือเล่มนี้เผยตำราอาหารซึ่งภายหลังได้รับรางวัลตำราอาหารดีเด่นของโลกในปี ค.ศ. 2010 ในสาขา "ตำราบาร์บีคิวที่ดีที่สุดในโลก" ในปี ค.ศ. 2010 หนังสือของอแมนดา เฮสเซอร์ ผู้ชนะจากสหรัฐอเมริกาในชื่อ *หนังสือทำอาหารสำคัญนิวยอร์กไทมส์: สูตรอาหารคลาสสิกสำหรับศตวรรษใหม่ (The Essential New York Times Cookbook: Classic Recipes for a New Century)*  ก็มีการลงเมนูเบคอนระเบิด และในปี ค.ศ. 2013 เบคอนระเบิดได้รับรางวัล "อาหารจานเด็ด "ในงานเทศกาลบลูริบบอนเบคอน ซึ่งรับประกันผลในการแข่งขันเบคอนเวิลด์แชมเปียนชิพอย่างแน่นอน

อ้างอิง
-------

1. 1 2 3 4 5 6  Darlin, Damon (27 January 2009). "Take Bacon. Add Sausage. Blog". *The New York Times*. เก็บจากแหล่งเดิมเมื่อ 2009-01-30. สืบค้นเมื่อ 28 January 2009.
2. 1 2 3 4 5 6 7 8 9 10 11 12  Singh, Anita (30 January 2009). "Bacon Explosion recipe is most popular on the web". *The Daily Telegraph*. เก็บจากแหล่งเดิมเมื่อ 2009-01-31. สืบค้นเมื่อ 31 January 2009.
3. 1 2  Day, Jason (23 December 2008). "Bacon Explosion: The BBQ Sausage Recipe of all Recipes". *BBQ Addicts*. เก็บจากแหล่งเดิมเมื่อ 2009-02-01. สืบค้นเมื่อ 28 January 2009.
4. ↑  Taylor, Greg (January 30, 2009). "Bacon Explosion by Weight". *Stay Cut*. คลังข้อมูลเก่าเก็บจากแหล่งเดิมเมื่อ 2012-03-31. สืบค้นเมื่อ 2014-07-19.
5. ↑  "'Bacon Explosion': Dieses Grill-Monster erobert das Internet". *Express*. 2009-01-30. เก็บจากแหล่งเดิมเมื่อ 2009-02-08. สืบค้นเมื่อ 2009-02-03.
6. ↑  van der Plas, Caroline (2009-01-31). "Bacon Explosion dé hit op internet". *Meat & Meal*. คลังข้อมูลเก่าเก็บจากแหล่งเดิมเมื่อ 2009-07-08. สืบค้นเมื่อ 2009-02-03.
7. ↑  Abouhalkah, Yael T. (29 January 2009). "The 'Bacon Explosion': Why Americans are fat". *The Kansas City Star*. คลังข้อมูลเก่าเก็บจากแหล่งเดิมเมื่อ 2009-01-31. สืบค้นเมื่อ 31 January 2009.
8. ↑  Nista, Monica; Cox, Lauren (30 January 2009). "Super Bowl Foods the Doc Won't Recommend". *ABC News*. เก็บจากแหล่งเดิมเมื่อ 2009-02-02. สืบค้นเมื่อ 31 January 2009.
9. ↑  Bandyk, Matthew (29 January 2009). "Bacon Explosion: An Artery-Clogging Example Of Web 2.0 Strategies". *U.S. News & World Report*. เก็บจากแหล่งเดิมเมื่อ 2009-02-01. สืบค้นเมื่อ 3 February 2009.
10. ↑  "Big Deals: Creators of the Bacon Explosion Writing a Book". *Eat Me Daily*. 3 March 2009. คลังข้อมูลเก่าเก็บจากแหล่งเดิมเมื่อ 2014-02-01. สืบค้นเมื่อ 16 January 2014.
11. 1 2  Chronister, Aaron (20 December 2010). "Gourmand World Cookbook Award Winner". *BBQ Addicts*. คลังข้อมูลเก่าเก็บจากแหล่งเดิมเมื่อ 2014-01-20. สืบค้นเมื่อ 16 January 2014.
12. ↑  Day, Jason (22 March 2011). "Gourmand World Cookbook Awards - Best In The World". *BBQ Addicts*. คลังข้อมูลเก่าเก็บจากแหล่งเดิมเมื่อ 2014-02-01. สืบค้นเมื่อ 16 January 2014.
13. ↑  Bender, Jonathan (31 August 2013). "What Will Dethrone the Bacon Explosion?". *Esquire*. Eat Like a Man. สืบค้นเมื่อ 16 January 2014.
14. ↑  "Past Winners: 2013 Contest Winners". Blue Ribbon Bacon Festival. คลังข้อมูลเก่าเก็บจากแหล่งเดิมเมื่อ 2014-02-05. สืบค้นเมื่อ 16 January 2014.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **เบคอนระเบิด**

* BBQ Addicts
* Photos of 'Bacon Explosion' construction at *The New York Times*